扁桃

扁桃（Prunus dulcis），古称婆淡树（Badam），梅亚科李属桃亚属植物。李属别样植物是吃李子、樱桃咾啥个水果，而扁桃主要吃果皮里向个种子——四大坚果之一个扁桃仁。

原产于波斯（当地讴Badam），唐代《酉阳杂俎》《岭表录异》里就有“偏桃木”个记载。

明代《本草纲目》有得实介三条：
 匾桃出南番，形匾肉涩，核状如盒，其仁甘美。番人珍之，名波淡树，树甚高硕。
 偏核桃出波斯，形薄而尖，头偏，状如半月，其仁酷似新罗松子，可食，性热。
 巴旦杏，出回回旧地，今关西诸土亦有。树如杏而叶差小，实亦尖小而肉薄。其核如梅核，壳薄而仁甘美。点茶食之，味如榛子。西人以充方物。
前后两条作兴是扁桃；当中条像煞是讲腰果。